Els criteris que es tenen en compte a l’hora de seleccionar els estudiants per a fer les mobilitat Erasmus+ són els següents:

* 1. PROVA D’ANGLÈS: 30%
* 2. REUNIÓ EQUIP DOCENT: 30%
* 3. NOTA MITJANA MÒDULS /UF: 30%
* 4. CV: 10%

 **1. PROVA D’ANGLÈS**

Es realitzarà una prova de nivell d'idioma als alumnes sol·licitants (l’idioma dependrà del país on es facin les mobilitats). La nota d'aquesta prova suposarà el 30% de la puntuació obtinguda al barem.

**2. REUNIÓ EQUIP DOCENT**

El tutor realitzarà una entrevista a l'alumne sol·licitant per a valorar els següents aspectes:

- Aprofitament que fa l'alumne dels estudis.

- Possible aprofitament de l’estada a l’estranger.

- Capacitat d'adaptació a nous entorns acadèmics i professionals.

- Capacitat de resolució de conflictes.

- Capacitat de treballar de manera autònoma (grau d'autonomia).

- Capacitat de socialitzar-se i grau de desimboltura en un entorn professional.

- Responsabilitat al lloc de treball.

- Etc.

Una vegada realitzada la valoració pel tutor, aquest es reunirà amb el coordinador de mobilitat i l'equip docent corresponent per a corroborar les capacitats i motivacions de l'alumne. Durant aquesta reunió cada professor de l’equip docent donarà una nota sobre 3 a cadascun dels alumnes aspirants i la puntuació definitiva obtinguda serà la mitjana aritmètica de cadascuna d’aquestes puntuacions. La nota d'aquesta fase suposarà el 30% de la puntuació obtinguda al barem.

**Els alumnes han de superar aquesta fase (obtenint com a mínim un 1’5 a la puntuació del barem) per poder participar en un projecte de mobilitat a l'estranger.** Una vegada es confirmi que l'alumne ha superat aquesta fase, aquest passarà a la següent fase.

**3. NOTA MITJANA MÒDULS /UF**

Obtenció de la **nota mitjana de l'expedient** de l'alumne:

* Mòduls tancats fins la data.
* Unitats Formatives tancades fins la data.
* Si encara no s’ha tancat cap UF o mòdul (pot ocórrer en alumnes de 1er), cada professor aportarà la nota mitja dels exàmens fets fins la data.

Tots aquests procediments seran duts a terme pel tutor de l'alumne o el coordinador de mobilitat, però en qualsevol cas ambdós col·laboraran estretament en la realització d'aquesta fase de selecció. **Aquest apartat compta un 30%.**

**4. PUNTS FORTS CV**

Es valoraran aquell aspectes de la vida professional i acadèmica de l’alumne que puguin contribuir a l’aprofitament de l’estada a l’estranger. **Aquest apartat comptarà un 10%.**